CELEX: 32014R1292
Language: sk
Date: 2014-07-17 00:00:00
Title: Delegované nariadenie Komisie (EÚ) č. 1292/2014 zo  17. júla 2014 o podmienkach klasifikácie reakcie na oheň bez skúšok v prípade určitých drevených podlahovín bez náteru podľa normy EN 14342  Text s významom pre EHP

5.12.2014   
            
            
               SK
            
            
               Úradný vestník Európskej únie
            
            
               L 349/27
            
         DELEGOVANÉ NARIADENIE KOMISIE (EÚ) č. 1292/2014
   zo 17. júla 2014
   o podmienkach klasifikácie reakcie na oheň bez skúšok v prípade určitých drevených podlahovín bez náteru podľa normy EN 14342
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 27 ods. 5,
   keďže:
   
               (1)
            
            
               Systém klasifikácie parametrov stavebných výrobkov, pokiaľ ide o ich reakciu na oheň, bol prijatý rozhodnutím Komisie 2000/147/ES (2). Drevené podlahoviny patria k stavebným výrobkom, na ktoré sa vzťahuje uvedené rozhodnutie.
            
         
               (2)
            
            
               Skúšky preukázali, že drevené podlahoviny, na ktoré sa vzťahuje harmonizovaná norma EN 14342, majú stabilné a predvídateľné parametre týkajúce sa reakcie na oheň za predpokladu splnenia určitých podmienok vzťahujúcich sa na hustotu dreva, hrúbku podlahoviny a konečné použitie výrobku.
            
         
               (3)
            
            
               Drevené podlahoviny, na ktoré sa vzťahuje harmonizovaná norma EN 14342, by sa preto mali považovať za podlahoviny, ktoré patria do tried parametrov týkajúcich sa reakcie na oheň stanovených v rozhodnutí 2000/147/ES za predpokladu splnenia uvedených podmienok bez toho, aby sa vyžadovalo ďalšie skúšanie,
            
         PRIJALA TOTO NARIADENIE:
   Článok 1
   Drevené podlahoviny, na ktoré sa vzťahuje harmonizovaná norma EN 14342 a ktoré spĺňajú podmienky stanovené v prílohe, sa považujú za podlahoviny, ktoré patria do tried parametrov uvedených v prílohe bez toho, aby sa vyžadovalo skúšanie.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. júla 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 88, 4.4.2011, s. 5.
   
      (2)  Rozhodnutie Komisie 2000/147/ES z 8. februára 2000, ktorým sa vykonáva smernica Rady 89/106/EHS, pokiaľ ide o klasifikáciu reakcie stavebných výrobkov na oheň (Ú. v. ES L 50, 23.2.2000, s. 14).
   
      PRÍLOHA
      
                  Výrobok (1)
                      (7)
                  
               
               
                  Podrobnosti o výrobku (4)
                  
               
               
                  Minimálna priemerná hustota (5)
                  
                  (kg/m3)
               
               
                  Minimálna celková hrúbka
                  (mm)
               
               
                  Úprava pri konečnom použití
               
               
                  Trieda pre podlahoviny (3)
                  
               
            
                  drevená podlahovina
               
               
                  masívna podlahovina z borovicového alebo smrekového dreva
               
               
                  borovica: 480
                  smrek: 400
               
               
                  14
               
               
                  v spodnej časti bez vzduchovej medzery
               
               
                  Dfl-s1
               
            
                  drevená podlahovina
               
               
                  masívna podlahovina z bukového, dubového, borovicového alebo smrekového dreva
               
               
                  buk: 700
                  dub: 700
                  borovica: 430
                  smrek: 400
               
               
                  20
               
               
                  v spodnej časti so vzduchovou medzerou alebo bez nej
               
               
                  Dfl-s1
               
            
                  drevené parkety
               
               
                  masívne (jednovrstvové) parkety z orechového dreva
               
               
                  650
               
               
                  8
               
               
                  prilepené k podkladu (6)
                  
               
               
                  Dfl-s1
               
            
                  drevené parkety
               
               
                  masívne (jednovrstvové) parkety z dubového, javorového alebo jaseňového dreva
               
               
                  jaseň: 650
                  javor: 650
                  dub: 720
               
               
                  8
               
               
                  prilepené k podkladu (6)
                  
               
               
                  Dfl-s1
               
            
                  drevené parkety
               
               
                  viacvrstvové parkety s vrchnou vrstvou z dubového dreva s hrúbkou minimálne 3,5 mm
               
               
                  550
               
               
                  15 (2)
                  
               
               
                  v spodnej časti bez vzduchovej medzery
               
               
                  Dfl-s1
               
            
                  drevená podlahovina a parkety
               
               
                  masívna podlahovina a ešte neuvedené parkety
               
               
                  400
               
               
                  6
               
               
                  všetky
               
               
                  Efl
                  
               
            
         (1)  Montáž v súlade s normou EN ISO 9239-1, na podklade minimálne triedy D-s2, d0 s minimálnou hustotou 400 kg/m3 alebo v spodnej časti so vzduchovou medzerou (minimálna výška 30 mm).
      
         (2)  Medzivrstvu minimálne triedy Efl a s maximálnou hrúbkou 3 mm a minimálnou hustotou 280 kg/m3 možno zahrnúť.
      
         (3)  Triedy stanovené v tabuľke 2 prílohy k rozhodnutiu 2000/147/ES.
      
         (4)  Bez povrchových náterov.
      
         (5)  Upravené v súlade s normou EN 13238 (50 % RH, 23 °C).
      
         (6)  Podklad minimálne triedy D-s2, d0.
      
         (7)  Uplatňuje sa aj na schody.